《题孙忠靖公遗像并墨迹诗册 其一》
清代·曹秉哲

无计挽乾坤，悲风吊雁门。尺书徒促战，一剑痛衔恩。

竹寺诗中影，萧关月下魂。至今生气在，成败不须论。

作者简介：（?—1891）清广东番禺人。同治四年进士。官编修。光绪间补河南彰卫怀道，值沁河决口，秉哲冒险抢修，又妥理赈务，百姓受惠。调署开归陈许道，修防黄河两岸，亦有成效。尝刻前人治河诸书，以备后任参考。官至山东按察使。